ระเบียบวาระการประชุม
ประชุมคณะทำงานยกระดับการให้บริการภาครัฐผ่านระบบดิจิทัล ครั้งที่ ๓/๒๕๖๓
วันศุกร์ที่ ๑๘ กันยายน 256๓ ระหว่างเวลา ๐๙.๓0 – 1๔.๐0 น.
ณ ห้องประชุม ๕๐๑ชั้น ๕กรมพัฒนาฝีมือแรงงาน
------------------------------------
ระเบียบวาระที่ 1 	เรื่องที่ประธานแจ้งให้ที่ประชุมทราบ
ระเบียบวาระที่ ๒	เรื่องรับรองรายงานการประชุม ครั้งที่ ๒/๒๕๖๓ เมื่อวันพุธที่ ๒๔ มิถุนายน
	พ.ศ. ๒๕๖๓
ระเบียบวาระที่ ๓	เรื่องสืบเนื่อง
	- ความคืบหน้าการดำเนินการตาม Roadmap การยกระดับการให้บริการภาครัฐ
		ผ่านระบบดิจิทัล
ระเบียบวาระที่ ๔	เรื่องที่เสนอให้ที่ประชุมทราบ
	๔.๑ การรับ-ส่งหนังสือราชการทางอิเล็กทรอนิกส์ระหว่างส่วนราชการที่เป็นนิติบุคคล
	๔.๒ การแสดงความคิดเห็นต่อ (ร่าง) ประกาศคณะกรรมการพัฒนารัฐบาลดิจิทัล
		เรื่อง มาตรฐานและหลักเกณฑ์การจัดทำกระบวนการและการดำเนินงาน
		ทางดิจิทัล ว่าด้วย เรื่องการใช้ดิจิทัลไอดีสำหรับบริหารภาครัฐ สำหรับบุคคล
		ธรรมดาที่มีสัญชาติไทย
	๔.3 	การบริการประชาชนและการติดต่อประสานงานระหว่างส่วนราชการโดยใช้
		แพลตฟอร์มดิจิทัลกลาง

ระเบียบวาระที่ ๕	เรื่องที่เสนอให้ที่ประชุมพิจารณา
	5.1 การติดตามการเชื่อมโยงเอกสารราชการเพื่อการไม่เรียกสำเนาเอกสารที่ทาง
ราชการออกให้ จากประชาชน (No copy) ผ่านระบบอิเล็กทรอนิกส์ (e - Meeting)
	5.2 การขับเคลื่อนการให้บริการผ่านระบบอิเล็กทรอนิกส์ (e-service) ของภาครัฐ

ระเบียบวาระที่ ๖	เรื่องอื่น ๆ (ถ้ามี)
	
…………………………………………

ระเบียบวาระการประชุม
ประชุมคณะทำงานยกระดับการให้บริการภาครัฐผ่านระบบดิจิทัล ครั้งที่ ๓/๒๕๖๓
วันศุกร์ที่ ๑๘ กันยายน 256๓ ระหว่างเวลา ๐๙.๓0 – 1๔.๐0 น.
ณ ห้องประชุม ๕๐๑ ชั้น ๕กรมพัฒนาฝีมือแรงงาน
------------------------------------

ระเบียบวาระที่ 1 	เรื่องที่ประธานแจ้งให้ที่ประชุมทราบ

ที่ประชุม
			....................................................................................................................................
..............................................................................................................................................................................
..............................................................................................................................................................................

ระเบียบวาระที่ ๒	เรื่องรับรองรายงานการประชุม ครั้งที่ ๒/๒๕๖๓ เมื่อวันพุธที่ ๒๔ มิถุนายน 
พ.ศ. ๒๕๖๓
	เลขานุการคณะทำงาน รายงานว่าได้ดำเนินการจัดส่งรายงานการประชุมคณะทำงานยกระดับการให้บริการภาครัฐ ครั้งที่ ๒/๒๕๖๓เมื่อวันพุธที่ ๒๔ มิถุนายน พ.ศ. ๒๕๖๓
แจ้งเวียนคณะทำงานเพื่อพิจารณาตามหนังสือกลุ่มพัฒนาระบบบริหาร ที่ รง 04๑๑/ว๐๓๕๔ ลงวันที่ 
๑ กรกฎาคม 25๖๓ ซึ่งมีผู้ขอแก้ไขรายงานการประชุม โดยเลขานุการคณะทำงานได้แก้ไขรายงานการประชุมแล้ว จึงขอให้ที่ประชุมรับรองรายงานการประชุมดังกล่าว (เอกสาร ๑)

มติที่ประชุม
			....................................................................................................................................
..............................................................................................................................................................................
..............................................................................................................................................................................

ระเบียบวาระที่ ๓	เรื่องสืบเนื่อง
	- ความคืบหน้าการดำเนินการตาม Roadmap การยกระดับการให้บริการภาครัฐผ่านระบบดิจิทัล
		เลขานุการคณะทำงาน รายงานว่า หน่วยงานที่เกี่ยวข้องได้เนินการ
ตามพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒ โดยยึดหลัก
ตาม Roadmap การยกระดับการให้บริการภาครัฐผ่านระบบดิจิทัลของกรมพัฒนาฝีมือแรงงาน ซึ่งเบื้องต้นกลุ่มพัฒนาระบบบริหารขอรายงานความคืบหน้าการดำเนินการตาม Roadmap โดยหากหน่วยงานอื่น         มีความคืบหน้าเพิ่มเติมขอให้รายงานให้ที่ประชุมทราบด้วย (เอกสาร ๒)

ระเบียบวาระที่ ๔...

			

๒

ระเบียบวาระที่ ๔	เรื่องที่เสนอให้ที่ประชุมทราบ
	๔.๑ การรับ-ส่งหนังสือราชการทางอิเล็กทรอนิกส์ระหว่างส่วนราชการที่เป็นนิติบุคคล
			เลขานุการคณะทำงาน รายงานว่าหนังสือสำนักงาน ก.พ.ร. ด่วนที่สุด ที่ นร ๑๒๐๐/ว๒๑ ลงวันที่ ๑๑ สิงหาคม ๒๕๖๓ แจ้งว่าคณะรัฐมนตรีในคราวประชุมเมื่อวันที่ 2 มิถุนายน 2563     มีมติรับทราบแนวปฏิบัติในการรับ-ส่งหนังสือราชการทางอิเล็กทรอนิกส์ระหว่างส่วนราชการที่เป็นนิติบุคคล ตามที่สำนักงาน ก.พ.ร. เสนอให้ส่วนราชการที่เป็นนิติบุคคลตามระเบียบสำนักนายกรัฐมนตรี ว่าด้วยงานสารบรรณ        พ.ศ. 2526 และที่แก้ไขเพิ่มเติม ใช้ไปรษณีย์อิเล็กทรอนิกส์เป็นช่องทางการรับ-ส่งหนังสือราชการระหว่าง      ส่วนราชการ และให้สำนักงาน ก.พ.ร. เป็นหน่วยหลักร่วมกับหน่วยงานที่เกี่ยวข้อง ประกอบด้วย สำนักงานพัฒนารัฐบาลดิจิทัล (องค์การมหาชน) และสำนักงานพัฒนาธุรกรรมทางอิเล็กทรอนิกส์ โดยให้ส่วนราชการจัดทำที่อยู่ไปรษณีย์อิเล็กทรอนิกส์ (email address) กลาง ในชื่อโดเมน (domain name) ของส่วนราชการขึ้นเพื่อใช้     ในการรับ-ส่งหนังสือราชการอิเล็กทรอนิกส์ และส่งที่อยู่ไปรษณีย์อิเล็กทรอนิกส์ พร้อมชื่อผู้รับผิดชอบ         ในการรับ-ส่งหนังสือราชการทางอิเล็กทรอนิกส์ ให้สำนักงานพัฒนาพัฒนารัฐบาลดิจิทัล (องค์การมหาชน) ภายในวันที่ 31 สิงหาคม 2563 โดยสำนักงานพัฒนารัฐบาลดิจิทัล (องค์การมหาชน) จะนำที่อยู่ไปรษณีย์อิเล็กทรอนิกส์กลาง ไปประกาศเผยแพร่บนเว็บไซต์ https://www.dga.or.th/th/profile/2173/
กลุ่มพัฒนาระบบบริหารได้ประสานงานเป็นการภายในกับหน่วยงานที่เกี่ยวข้อง โดยศูนย์ข้อมูลเทคโนโลยีสารสนเทศและการสื่อสาร ได้จัดทำที่อยู่ไปรษณีย์อิเล็กทรอนิกส์กลาง : esarabun@dsd.go.th 
และสำนักงานเลขานุการกรมได้แจ้งชื่อนางสาวนัยนา แซ่ลิ้ม นักจัดการงานทั่วไปชำนาญการ และนางสาว
อัญชนา แสงนาค นักวิชาการพัฒนาฝีมือแรงงาน เป็นผู้ประสานงาน ซึ่งกลุ่มพัฒนาระบบบริหารได้นำเรียนเรื่องดังกล่าวให้อธิบดีทราบ และได้มอบสำนักงานเลขานุการกรมจัดทำแนวทางปฏิบัติภายในองค์กร ในการรับ-ส่งหนังสือราชการทางอิเล็กทรอนิกส์ระหว่างส่วนราชการที่เป็นนิติบุคคล สอดคล้องกับแนวทางของสำนักงาน ก.พ.ร. และแจ้งเวียนให้ทุกหน่วยงานดำเนินการในส่วนที่เกี่ยวข้องต่อไป รวมทั้งแจ้งข้อมูลดังกล่าวให้สำนักงานพัฒนารัฐบาลดิจิทัล ทราบภายในระยะเวลาที่กำหนดแล้ว โดยสำนักงานเลขานุการกรมได้มี     การประชุมชี้แจงในเรื่องดังกล่าวให้หน่วยงานส่วนกลางรับทราบแล้ว 

มติที่ประชุม
			....................................................................................................................................
..............................................................................................................................................................................
..............................................................................................................................................................................

	๔.๒ การแสดงความคิดเห็นต่อ (ร่าง) ประกาศคณะกรรมการพัฒนารัฐบาลดิจิทัล
เรื่อง มาตรฐานและหลักเกณฑ์การจัดทำกระบวนการและการดำเนินงานทางดิจิทัล ว่าด้วย เรื่องการใช้ดิจิทัลไอดีสำหรับบริหารภาครัฐ สำหรับบุคคลธรรมดาที่มีสัญชาติไทย
			เลขานุการคณะทำงาน รายงานว่าสำนักงานพัฒนารัฐบาลดิจิทัล (องค์การมหาชน) ได้มีหนังสือ ที่ สพร ๒๕๖๓/ว๒๑๙๓ ลงวันที่ ๖ สิงหาคม ๒๕๖๓ ให้แสดงความคิดเห็นผ่านแบบสำรวจความคิดเห็นมาตรฐานและหลักเกณฑ์การจัดทำกระบวนการและการดำเนินงานทางดิจิทัลว่าด้วย เรื่องการใช้ดิจิทัลไอดีสำหรับบริการภาครัฐ สำหรับบุคคลธรรมดาที่มีสัญชาติไทย ฉบับ Committee Draft for Vote (CDV) ซึ่งกลุ่มพัฒนาระบบบริหารได้ดำเนินการตอบแบบสำรวจดังกล่าว และส่งให้สำนักงานพัฒนารัฐบาลดิจิทัล (องค์การมหาชน) ทางจดหมายอิเล็กทรอนิกส์ e-mail : dga@saraban.mail.go.th ภายในระยะเวลาที่กำหนด เรียบร้อยแล้ว (เอกสาร 3)
มติที่ประชุม...
๓

มติที่ประชุม
			....................................................................................................................................
..............................................................................................................................................................................
..............................................................................................................................................................................

	๔.3 	การบริการประชาชนและการติดต่อประสานงานระหว่างส่วนราชการโดยใช้
แพลตฟอร์มดิจิทัลกลาง
		เลขานุการคณะทำงาน รายงานว่า สำนักงาน ก.พ.ร. แจ้งว่า สำนักงานพัฒนารัฐบาลดิจิทัล (องค์การมหาชน) ได้ดำเนินการจัดทำศูนย์กลางแลกเปลี่ยนข้อมูลภาครัฐ (Government Data Exchange Center : GDX) และศูนย์กลางข้อมูลเปิดภาครัฐ (Data.go.th) เพื่อใช้เป็นแพลตฟอร์มดิจิทัลกลางตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี (ฉบับที่ ๒) พ.ศ. ๒๕๖๒ เรียบร้อยแล้ว พร้อมทั้งขอความร่วมมือส่วนราชการและจังหวัด เชื่อมโยงข้อมูลกับศูนย์ GDX และเปิดเผยข้อมูลดิจิทัลต่อสาธารณะผ่าน Data.go.th ให้แล้วเสร็จภายในระยะเวลาที่พระราชกฤษฎีกาฉบับนี้กำหนด (วันที่ ๒๙ กรกฎาคม ๒๕๖๔) โดยสามารถศึกษาการบริการเชื่อมโยงข้อมูลได้ที่ https://gdx.dga.or.th และการเปิดเผยข้อมูลภาครัฐในรูปแบบดิจิทัลได้ที่ https://data.go.th/pages ซึ่งกลุ่มพัฒนาระบบบริหารนำเสนอให้อธิบดีรับทราบ พร้อมทั้ง มอบหมายให้ศูนย์ข้อมูลเทคโนโลยีสารสนเทศและการสื่อสาร รายงานความคืบหน้า รวมทั้งจะมีการติดตามการดำเนินการในการประชุมคณะทำงานยกระดับการให้บริการภาครัฐผ่านระบบดิจิทัล ครั้งต่อไป (เอกสาร 4)

มติที่ประชุม
			....................................................................................................................................
..............................................................................................................................................................................
..............................................................................................................................................................................

ระเบียบวาระที่ ๕	เรื่องที่เสนอให้ที่ประชุมเพื่อพิจารณา
	5.1 การติดตามการเชื่อมโยงเอกสารราชการเพื่อการไม่เรียกสำเนาเอกสารที่ทางราชการออกให้ จากประชาชน (No copy) ผ่านระบบอิเล็กทรอนิกส์ (e - Meeting)
		เลขานุการคณะทำงาน รายงานว่าในปีงบประมาณ พ.ศ. 2563 กลุ่มพัฒนาระบบบริหาร และหน่วยงานที่เกี่ยวข้อง ประกอบด้วย สำนักพัฒนาผู้ฝึกและเทคโนโลยีการฝึก สำนักพัฒนามาตรฐานและทดสอบฝีมือแรงงาน กองส่งเสริมการพัฒนาฝีมือแรงงาน สำนักงานรับรองความรู้ความสามารถได้ดำเนินการติดตามการไม่เรียกสำเนาเอกสารที่ทางราชการออกให้ประชาชน (No copy) ผ่านระบบอิเล็กทรอนิกส์ (e - Meeting) จำนวน ๔ ครั้ง ได้แก่ ครั้งที่ 1 เมื่อวันที่ 29 กรกฎาคม 2563 ณ สพร. 1 สมุทรปราการ สพร. 11 สุราษฏร์ธานี สพร. 15 พระนครศรีอยุธยา สพร. 16 นครปฐม สนพ. อ่างทาง สนพ.ลพบุรี ครั้งที่ 2 เมื่อวันที่ 5 สิงหาคม 2563 ณ สพร. 10 ลำปาง สพร. 12 สงขลา สพร. 19 เชียงใหม่ สพร. 20 เชียงราย สนพ. ตาก สนพ.น่าน ครั้งที่ 3 เมื่อวันที่ 26 สิงหาคม 2563 ณ สพร. 6 ขอนแก่น สพร. 7 อุบลราชธานี สพร. 16 อุดรธานี สพร. 24 ยะลา สนพ.กาฬสินธุ์ สนพ.ร้อยเอ็ด และครั้งที่ 4 เมื่อวันที่ 2 กันยายน 2563 ณ สพร.3 ชลบุรี สพร. 17 ระยอง สนพ.ตราด สนพ.กาญจนบุรี สนพ.สมุทรสงคราม สนพ. ตรัง ซึ่งประเด็นที่ติดตาม ประกอบด้วย 1) การชี้แจงความเป็นมาในการไม่เรียกสำเนาเอกสารที่ทางราชการ
ออกให้...

ออกให้ จากประชาชน (No copy)  2) การดำเนินการของกรมในมาตรการ No Copy 3) แนะนำการใช้งานเครื่อง Smart Card Reader และ 4) ปัญหา/อุปสรรคในการดำเนินการตามมาตรการ No Copy โดยขอสรุปผลการติดตาม ดังนี้ 
		๑) สพร./สนพ. แจ้งว่าปัจจุบันไม่ได้มีการขอสำเนาบัตรประชาชนแล้ว แต่สพร./สนพ. ยังต้องถ่ายสำเนาบัตรประชาชน เพื่อเก็บไว้ตรวจสอบจากสำนักงานตรวจเงินแผ่นดิน   
		2) สพร./สนพ. ยังไม่ได้มีการนำเครื่อง Smart Card Reader มาใช้ยืนยันตัวตนให้ครอบคลุมในทุกกิจกรรม แต่ส่วนใหญ่นำมาใช้เฉพาะกิจกรรมทดสอบมาตรฐานฝีมือแรงงาน e - Testing
                                 3) สพร./สนพ.จะขยายผลการติดตามไปยังบุคลากรภายในหน่วยงาน
                                 4) ข้อเสนอแนะ/ปัญหาอุปสรรค 
		    (1) สพร./สนพ. ขอให้กรมจัดทำคู่มือ/แนวปฏิบัติในการเชื่อมโยงเอกสารราชการเพื่อการไม่เรียกสำเนาเอกสารที่ทางราชการออกให้ จากประชาชน (No copy)
		    (2) สพร./สนพ. บางแห่ง ไม่รู้ว่ากรมมีระบบการรับสมัครออนไลน์ 
		    (3) การสมัครฝึกอบรมออนไลน์ ของกรมไม่สามารถพิมพ์เอกสารได้ตามแบบฟอร์มของระบบประกันคุณภาพ จึงขอให้แก้ไขปัญหาดังกล่าว
		    (4) ขอให้สำนักงานรับรองความรู้ความสามารถ มีระบบแจ้งเตือน ก่อนบัตรจะหมดอายุ เช่น ข้อความ SMS ซึ่งประชาชนสามารถตรวจสอบได้แบบ Real Time
                                     ซึ่งกลุ่มพัฒนาระบบบริหารได้ตั้งข้อสังเกตในเรื่องดังกล่าว จึงขอให้ที่ประชุมพิจารณา 
                                     (1) ปัจจุบันแต่ละหน่วยงานยังมีการเก็บสำเนาเอกสารบัตรประชาชน โดยแจ้งว่าเพื่อเก็บไว้เป็นหลักฐานให้สำนักงานตรวจสอบเงินแผ่นดินตรวจสอบ กลุ่มพัฒนาระบบบริหารเห็นว่าการเก็บข้อมูลดังกล่าวมีหลายรูปแบบทั้งเก็บข้อมูลในรูปแบบ File เอกสารไว้ใน Server เพื่อรอการตรวจสอบ หรือการเชื่อมโยงเอกสารกับกรมการปกครอง ดังนั้น ในเรื่องดังกล่าว กรมพัฒนาฝีมือแรงงาน ประกอบด้วย กองบริหารการคลัง กลุ่มตรวจสอบภายใน และกลุ่มพัฒนาระบบบริหาร จึงควรมีการหารือกับสำนักงานตรวจสอบเงินแผ่นดินเพื่อความชัดเจนในเรื่องดังกล่าว
                                     (2) เครื่องอ่านบัตรประชาชน (Smart Card Reader) ที่สำนักพัฒนามาตรฐานและทดสอบฝีมือแรงงาน ส่งให้กับสพร./สนพ. ใช้กับระบบ e-Testing มีไม่เพียงพอ ทำให้ต้องนำเครื่องอ่านบัตรประชาชนของกรมการปกครองมาใช้ ซึ่งกลุ่มพัฒนาระบบบริหารแจ้งว่าเป็นการใช้งานผิดวัตถุประสงค์      จึงขอให้สำนักพัฒนามาตรฐานและทดสอบฝีมือแรงงาน นำเรื่องดังกล่าวไปพิจารณา
		    (3) สพร./สนพ. มีการจัดทำระบบที่ซ้ำซ้อนกับของกรม เช่น การจัดทำ Google Form รับสมัครฝึกอบรม ทดสอบมาตรฐานฝีมือแรงงาน และรับรองความรู้ความสามารถ โดยเกิดจากเจ้าหน้าที่ไม่รู้ว่ากรมมีระบบดังกล่าว หรือระบบยังไม่สะดวกในการใช้งาน ดังนั้น เบื้องต้นศูนย์ข้อมูลเทคโนโลยีสารสนเทศ ควรเผยแพร่ประชาสัมพันธ์ และปรับปรุงระบบการให้บริการ e-Service เพื่อให้หน่วยงานที่เกี่ยวข้องสามารถใช้งานได้อย่างมีประสิทธิภาพ

	5.2 การขับเคลื่อนการให้บริการผ่านระบบอิเล็กทรอนิกส์ (e-service) ของภาครัฐ
		เลขานุการคณะทำงาน รายงานว่าสำนักงานก.พ.ร. จะขอเข้าพบปลัดกระทรวงแรงงาน รองปลัดกระทรวงแรงงาน รวมทั้งผู้บริหารของกรมพัฒนาฝีมือแรงงาน กรมสวัสดิการและคุ้มครองแรงงาน กรมการจัดหางาน และสำนักงานประกันสังคม ในวันที่ ๒๑ กันยายน ๒๕๖๓ เวลา ๑๑.๐๐ ถึง ๑๒.๐๐ น. ณ ห้องประชุมประสงค์ รณะนันทน์ ชั้น ๕ กระทรวงแรงงาน โดยในส่วนของกรมพัฒนาฝีมือแรงงานจะหารือในเรื่องการขอรับรองความรู้ความสามารถ และการช่วยเหลือและพัฒนาศักยภาพผู้ว่างงาน   ให้กลับเข้าสู่ตลาดแรงงาน (เอกสาร ๕-1 และ 5-2) ซึ่งอธิบดีได้มอบหมายให้รองอธิบดี (นายวิชัย ผิวสอาด) ผู้อำนวยการกองแผนงานและสารสนเทศ ผู้อำนวยการกลุ่มพัฒนาระบบบริหาร ผู้อำนวยการสำนักงานรับรองความรู้ความสามารถ ผู้อำนวยการศูนย์ข้อมูลเทคโนโลยีสารสนเทศและการสื่อสาร เป็นผู้แทนการเข้าร่วมประชุมดังกล่าว เบื้องต้นจึงขอให้ที่ประชุมพิจารณาเตรียมความพร้อมในการพัฒนาระบบ e-Service เรื่องการรับรองความรู้ความสามารถจาก L1 ไปถึง L3 
ระเบียบวาระที่ ๖	เรื่องอื่น ๆ (ถ้ามี)

